ddrg/super_eurlex huggingface dataset:
Αρθρο 44

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Κατά παρέκκλιση από το άρθρο 42, το Βασίλειο της Ισπανίας θα μπορέσει να διατηρήσει μέχρι τις 31 Δεκεμβρίου 1989 ποσοστό όχι μεγαλύτερο του 60% για την ενσωμάτωση εθνικής κατασκευής μερών, ξεχωριστών τεμαχίων και εξαρτημάτων αυτοκινήτων οχημάτων που χρησιμοποιούνται στην κατασκευή αυτοκινήτων οχημάτων για τη μεταφορά προσώπων, με κινητήρα έκρηξης ή εσωτερικής καύσης, εκτός από λεωφορεία εν γένει που υπάγονται στη διάκριση ex 87.02 Α Ι β) του Κοινού Δασμολογίου.

2. Το ενσωματούμενο ποσοστό των ειδών εθνικής κατασκευής που προβλέπεται στην παράγραγο 1 είναι το ίδιο για τους κατασκευαστές που είναι υπήκοοι των άλλων κρατών μελών εγκατεστημένοι στην Ισπανία και για όλους τους κατασκευαστές που είναι υπήκοοι του Βασιλείου της Ισπανίας. Η μεταχείρηση των ανωτέρω κατασκευαστών δεν θα είναι λιγότερο ευνοϊκή από τη μεταχείριση των κατασκευαστών των τρίτων χωρών.
Αρθρο 228

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Η Πορτογαλική Δημοκρατία μπορεί να διατηρήσει, μέχρι τις 31 Δεκεμβρίου 1990 και με τους όρους που ορίζονται στην κατωτέρω παράγραφο 2, περιορισμούς στις πράξεις που απαριθμούνται στη στήλη Χ σημεία Β, Γ, Δ, Ε, ΣΤ και Η του πίνακα Α που είναι προσαρτημένος στις οδηγίες που αναφέρονται στο άρθρο 223 και που πραγματοποιούνται με προορισμό τα άλλα κράτη μέλη.

2. Την 1η Ιανουαρίου 1986, οι μεταφορές ελευθερώνονται μέχρι ποσού 25 000 ECU για τις πράξεις που ορίζονται στα σημεία Γ, Δ και ΣΤ και 10 000 ECU για τις πράξεις που ορίζονται στα σημεία Β, Ε και Η. Κάθε ένα από τα ποσά αυτά ορίζεται αντίστοιχα:

- την 1η Ιανουαρίου 1987, σε 30 000 και 12 000 ECU,

- την 1η Ιανουαρίου 1988, σε 35 000 και 14 000 ECU,

- την 1η Ιανουαρίου 1989, σε 40 000 και 16 000 ECU,

- την 1η Ιανουαρίου 1990, σε 45 000 και 18 000 ECU.
ΠΑΡΑΡΤΗΜΑ VIII - Κατάλογος των προϊόντων που προβλέπονται στο άρθρο 75 σημείο 3 της πράξης προσχωρήσεως

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

>ΘΕΣΗ ΠΙΝΑΚΑ>
ΤΕΛΙΚΗ ΠΡΑΞΗ - Δήλωση της Ευρωπαϊκής Οικονομικής Κοινότητας για την πρόσληψη ισπανών και πορτογάλων εργαζομένων σε μισθωτή απασχόληση στα παρόντα κράτη μέλη

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Στο πλαίσιο των μεταβατικών διατάξεων των σχετικών με την άσκηση του δικαιώματος ελεύθερης κυκλοφορίας, τα παρόντα κράτη μέλη, κάθε φορά που θα προσφεύγουν σε εργατικό δυναμικό από τρίτες χώρες που δεν ανήκει στην κανονική τους αγορά εργασίας για να ικανοποιήσουν τις ανάγκες τους σε εργατικό δυναμικό, θα παρέχουν στους ισπανούς και πορτογάλους υπηκόους την αυτή προτεραιότητα που θα παρέχουν και στους υπηκόους των άλλων κρατών μελών.
ΤΕΛΙΚΗ ΠΡΑΞΗ - Δήλωση της κυβέρνησης της Ομοσπονδιακής Δημοκρατίας της Γερμανίας για την εφαρμογή στο Βερολίνο της απόφασης για την προσχώρηση στην Ευρωπαϊκή Κοινότητα Ανθρακα και Χάλυβα και της συνθήκης για την προσχώρηση στην Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενέργειας

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Η κυβέρνηση της Ομοσπονδιακής Δημοκρατίας της Γερμανίας διατηρεί το δικαίωμα να δηλώσει, κατά την έναρξη της ισχύος της προσχώρησης του Βασιλείου της Ισπανίας και της Πορτογαλικής Δημοκρατίας στην Ευρωπαϊκή Κοινότητα Ανθρακα και Χάλυβα και κατά το χρόνο της κατάθεσης του κυρωτικού εγγράφου της συνθήκης για την προσχώρηση των χωρών αυτών στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενέργειας, ότι η απόφαση του Συμβουλίου της 11ης Ιουνίου 1985 για την προσχώρηση στην Ευρωπαϊκή Κοινότητα Ανθρακα και Χάλυβα και η ανωτέρω αναφερόμενη συνθήκη εφαρμόζονται επίσης στο Land του Βερολίνου.
Αρθρο 90

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Αν απαιτούνται μεταβατικά μέτρα για να διευκολυνθεί η μετάβαση από το υφιστάμενο στην Ισπανία καθεστώς στο καθεστώς που προκύπτει από την εφαρμογή της κοινής οργάνωσης των αγορών σύμφωνα με τις προϋποθέσεις που προβλέπονται στο παρόν κεφάλαιο, και ιδίως αν η θέση σε εφαρμογή του νέου καθεστώτος κατά την προβλεπόμενη ημερομηνία προσκρούει, για ορισμένα προϊόντα, σε αισθητές δυσχέρειες μέσα στην Κοινότητα, τα μέτρα αυτά θεσπίζονται σύμφωνα με τη διαδικασία του άρθρου 38 του κανονισμού αριθ. 136/66/ΕΟΚ ή, κατά περίπτωση, των αντίστοιχων άρθρων των άλλων κανονισμών για την κοινή οργάνωση των γεωργικών αγορών. Τα μέτρα αυτά μπορούν να ληφθούν κατά τη διάρκεια χρονικής περιόδου που λήγει στις 31 Δεκεμβρίου 1987 και η εφαρμογή τους περιορίζεται στα πλαίσια αυτής της ημερομηνίας (1).

(1) ΣΗΜΕΙΩΣΗ ΤΩΝ ΕΚΔΟΤΩΝ:

Με τον κανονισμό (ΕΟΚ) αριθ. 4007/87 του Συμβουλίου της 22ας Δεκεμβρίου 1987 (ΕΕ αριθ. L 378 της 31. 12. 1987), η περίοδος που αναφέρεται στην παράγραφο 1 παρατάθηκε για την Ισπανία μέχρι τις 31 Δεκεμβρίου 1988.

2. Το Συμβούλιο, με ομόφωνη απόφαση μετά από πρόταση της Επιτροπής και διαβούλευση με το Ευρωπαϊκό Κοινοβούλιο, μπορεί να παρατείνει την περίοδο που αναφέρεται στην παράγραφο 1.
ΠΑΡΑΡΤΗΜΑ XI - Τεχνικές λεπτομέρειες που αναφέρονται στο άρθρο 163 παράγραφος 3 της πράξης προσχωρήσεως

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

α) Ένα σύστημα ανακοίνωσης της εισόδου και της εξόδου σε καθεμία από τις διαιρέσεις CIEM που αναφέρονται στο άρθρο 158 παράγραφος 1, καθώς και των κινήσεων των πλοίων στο εσωτερικό τους, προς τις αρμόδιες αρχές ελέγχου για καθεμία από τις οικείες ζώνες·

β) ένα σύστημα ανακοίνωσης των αλιευμάτων στην Επιτροπή με ραδιο-τηλέτυπο κατά την είσοδο και την έξοδο στις ζώνες που αναφέρονται στο άρθρο 158 παράγραφος 1, τουλάχιστον κάθε επτά μέρες για τα πλοία που αναφέρονται στο άρθρο 158 και τα αλιευτικά της σαρδέλας, της αντσούγιας, και τα πλοία με παραγάδι, με την επιφύλαξη της εφαρμογής των κανονισμών (ΕΟΚ) αριθ. 2057/82 και (ΕΟΚ) αριθ. 2807/83.
ΤΕΛΙΚΗ ΠΡΑΞΗ - Κοινή δήλωση προθέσεων για την ανάπτυξη και τη σύσφιγξη των σχέσεων με τις χώρες της Λατινικής Αμερικής

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Η Κοινότητα:

- επιβεβαιώνει τη σημασία που αποδίδει στους παραδοσιακούς δεσμούς τους οποίους διατηρεί με τις χώρες της Λατινικής Αμερικής και στη στενή συνεργασία που έχει αναπτύξει με τις χώρες αυτές,

- υπενθυμίζει, στη συνάρτηση αυτή, την πρόσφατη υπουργική συνάντηση στο Σαν Χοσέ της Κόστα Ρίκα,

- υπογραμμίζει ξανά, με την ευκαιρία της προσχώρησης της Ισπανίας και της Πορτογαλίας, τη θέλησή της να επεκτείνει και να ενισχύσει τις οικονομικές και εμπορικές της σχέσεις, καθώς και τις σχέσεις συνεργασίας με τις χώρες αυτές,

- είναι αποφασισμένη να εντείνει τη δράση της για να εκμεταλλευθεί κάθε δυνατότητα προκειμένου να επιτύχει αυτό το στόχο, συμβάλλοντας με τον τρόπο αυτό ιδίως στην οικονομική και κοινωνική ανάπτυξη της λατινοαμερικανικής περιοχής καθώς και στις προσπάθειες περιφερειακής ενοποίησής της,

- θα προσπαθήσει ειδικότερα να συγκεκριμενοποιήσει τα μέσα που θα επιτρέψουν τη σύσφιγξη των υφισταμένων δεσμών, την ανάπτυξη, την επέκταση και τη διαφοροποίηση των συναλλαγών σε όλο το δυνατό μέτρο, καθώς και την υλοποίηση μιας συνεργασίας στους διαφόρους τομείς κοινού ενδιαφέροντος και στην ευρύτερη δυνατή βάση, χρησιμοποιώντας τα κατάλληλα μέσα και πλαίσια για να αυξήσει την αποτελεσματικότητα των διαφόρων μορφών συνεργασίας,

- είναι έτοιμη, στη συνάρτηση αυτή, προκειμένου να ευνοήσει τα ρεύματα συναλλαγών, να εξετάσει από την προσχώρηση τα προβλήματα που θα μπορούσαν να τεθούν στον εμπορικό τομέα προκειμένου να αναζητήσει τις κατάλληλες λύσεις, λαμβάνοντας κυρίως υπόψη την εμβέλεια του Συστήματος Γενικευμένων Δασμολογικών Προτιμήσεων, καθώς και την εφαρμογή των συμφωνιών οικονομικής συνεργασίας που έχουν συναφθεί ή θα συναφθούν με ορισμένες χώρες ή ομάδες χωρών της Λατινικής Αμερικής.
Αρθρο 191

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Σε καμιά περίπτωση δεν εφαρμόζονται στο εσωτερικό της Κοινότητας δασμοί ανώτεροι από εκείνους που εφαρμόζονται έναντι των τρίτων χωρών που απολαύουν της ρήτρας του μάλλον ευνοουμένου κράτους.

Σε περίπτωση τροποποίησης ή αναστολής των δασμών του Κοινού Δασμολογίου, εφαρμογής από την Πορτογαλική Δημοκρατία του άρθρου 201 ή συνύπαρξης στην Πορτογαλία ειδικών δασμών έναντι της Κοινότητας στη σημερινή της σύνθεση και δασμών κατ’ αξίαν έναντι τρίτων χωρών για την αυτή δασμολογική κλάση ή διάκριση, το Συμβούλιο μπορεί, με ειδική πλειοψηφία μετά από πρόταση της Επιτροπής, να λάβει τα αναγκαία μέτρα για τη διατήρηση της κοινοτικής προτίμησης.

Σε περίπτωση τροποποίησης ή αναστολής των δασμών του ενοποιημένου δασμολογίου ΕΚΑΧ, εφαρμογής από την Πορτογαλική Δημοκρατία του άρθρου 201 ή συνύπαρξης στην Πορτογαλία ειδικών δασμών έναντι της Κοινότητας στην παρούσα της σύνθεση και δασμών κατ’ αξίαν έναντι τρίτων χωρών για την αυτή δασμολογική κλάση ή διάκριση, η Επιτροπή μπορεί να λάβει τα αναγκαία μέτρα για τη διατήρηση της κοινοτικής προτίμησης.
Πρωτόκολλο αριθ. 12 - για την περιφερειακή ανάπτυξη της Ισπανίας

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,

Επιθυμώντας να ρυθμίσουν ορισμένα ειδικά προβλήματα που ενδιαφέρουν την Ισπανία,

ΣΥΜΦΩΝΩΝΤΑΣ ΕΠΙ ΤΩΝ ΚΑΤΩΤΕΡΩ ΔΙΑΤΑΞΕΩΝ:

Υπενθυμίζουν ότι οι βασικοί στόχοι της Ευρωπαϊκής Οικονομικής Κοινότητας συνεπάγονται τη συνεχή βελτίωση των συνθηκών διαβίωσης και απασχόλησης των λαών των κρατών μελών, καθώς και την αρμονική ανάπτυξη των οικονομιών τους, μειώνοντας τη διαφορά μεταξύ των διαφόρων περιοχών και την καθυστέρηση των λιγότερο ευνοημένων από αυτές,

Λαμβάνουν υπό σημείωση το γεγονός ότι η ισπανική κυβέρνηση έχει αποδυθεί στην υλοποίηση μιας πολιτικής περιφερειακής ανάπτυξης, η οποία αποσκοπεί κυρίως στη διευκόλυνση της οικονομικής ανάπτυξης των λιγότερο ανεπτυγμένων περιοχών και ζωνών της Ισπανίας,

Αναγνωρίζουν ότι είναι προς το κοινό τους συμφέρον να επιτευχθούν οι στόχοι της πολιτικής αυτής,

Συμφωνούν, προκειμένου να διευκολύνουν την ισπανική κυβέρνηση στην ολοκλήρωση του καθήκοντος αυτού, να συστήσουν στα όργανα της Κοινότητας τη χρησιμοποίηση όλων των μέσων και διαδικασιών που προβλέπονται από τις κοινοτικές ρυθμίσεις, προσφεύγοντας ιδίως στην κατάλληλη χρήση των κοινοτικών πόρων που προορίζονται για την πραγματοποίηση των ανωτέρω αναφερομένων στόχων της Κοινότητας,

Αναγνωρίζουν ιδιαίτερα ότι, κατά την εφαρμογή των άρθρων 92 και 93 της συνθήκης ΕΟΚ, θα πρέπει να λαμβάνονται υπόψη οι στόχοι της οικονομικής επέκτασης και της ανύψωσης του βιοτικού επιπέδου του πληθυσμού των λιγότερο ανεπτυγμένων περιοχών και ζωνών της Ισπανίας.
11985I100

Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Μέρος τέταρτο: Τα μεταβατικά μέτρα, Τίτλος ΙΙ: Τα μεταβατικά μέτρα που αφορούν την Ισπανία, Κεφάλαιο 3: Γεωργία, Τμήμα ΙΙ: Διατάξεις για ορισμένες κοινές οργανώσεις αγορών, Ενότητα 3: Βόειο κρέας, Άρθρο 100



Επίσημη Εφημερίδα αριθ. L 302 της 15/11/1985 σ. 0056
Αρθρο 51

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Εκτός αντίθετης διάταξης της παρούσας πράξης, οι διατάξεις που ισχύουν στον τομέα της τελωνειακής νομοθεσίας για τις συναλλαγές με τρίτες χώρες εφαρμόζονται με τους αυτούς όρους στις συναλλαγές στο εσωτερικό της Κοινότητας, εφόσον χρόνο κατά τις συναλλαγές αυτές εισπράττονται δασμοί.

Για τον καθορισμό της δασμολογητέας αξίας στις συναλλαγές στο εσωτερικό της Κοινότητας, καθώς και στις συναλλαγές με τρίτες χώρες, μέχρι τις:

- 31 Δεκεμβρίου 1992 για τα βιομηχανικά προϊόντα, και

- 31 Δεκεμβρίου 1995 για τα γεωργικά προϊόντα,

το τελωνειακό έδαφος που λαμβάνεται υπόψη είναι εκείνο που καθορίζεται από τις υφιστάμενες διατάξεις εντός της Κοινότητας και του Βασιλείου της Ισπανίας στις 31 Δεκεμβρίου 1985.

2. Το Βασίλειο της Ισπανίας εφαρμόζει, από την 1η Μαρτίου 1986, την ονοματολογία του Κοινού Δασμολογίου και του ενοποιημένου δασμολογίου ΕΚΑΧ στις συναλλαγές στο εσωτερικό της Κοινότητας.

Το Βασίλειο της Ισπανίας μπορεί να περιλάβει στις ονοματολογίες αυτές τις υφιστάμενες, κατά την προσχώρηση, εθνικές υποδιαιρέσεις που είναι απαραίτητες ώστε η προοδευτική κατάργηση των δασμών αυτών, στο εσωτερικό της Κοινότητας, να πραγματοποιηθεί σύμφωνα με τους όρους που προβλέπονται από την παρούσα πράξη.
11985I254

Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Μέρος τέταρτο: Τα μεταβατικά μέτρα, Τίτλος ΙΙΙ: Τα μεταβατικά μέτρα που αφορούν την Πορτογαλία, Κεφάλαιο 3: Γεωργία, Τμήμα ΙΙ: Η μετάβαση κλασσικού τύπου, Ενότητα 6: Άλλες διατάξεις, Άρθρο 254



Επίσημη Εφημερίδα αριθ. L 302 της 15/11/1985 σ. 0100
11985IN20

Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Παράρτημα ΧΧ: Πίνακας προβλεπόμενος στο άρθρο 243 παράγραφος 2 στοιχείο α), της Πράξης προσχωρήσεως



Επίσημη Εφημερίδα αριθ. L 302 της 15/11/1985 σ. 0311
11985I377

Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Μέρος τέταρτο: Τα μεταβατικά μέτρα, Τίτλος ΙΙΙ: Τα μεταβατικά μέτρα που αφορούν την Πορτογαλία, Κεφάλαιο 7: Άλλες διατάξεις, Άρθρο 377



Επίσημη Εφημερίδα αριθ. L 302 της 15/11/1985 σ. 0135
11985IN23

Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Παράρτημα ΧΧΙΙΙ: Πίνακας προβλεπόμενος στο άρθρο 269 παράγραφος 2 της Πράξης προσχωρήσεως



Επίσημη Εφημερίδα αριθ. L 302 της 15/11/1985 σ. 0317
Αρθρο 68

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Μέχρι την πρώτη προσέγγιση τιμών η οποία αναφέρεται στο άρθρο 70, οι τιμές που πρέπει να εφαρμοστούν στην Ισπανία καθορίζονται σύμφωνα με τους κανόνες που προβλέπονται από την κοινή οργάνωση των αγορών στο σχετικό τομέα, σε επίπεδο που αντιστοιχεί στο επίπεδο τιμών που καθορίζονταν στην Ισπανία υπό το προηγούμενο εθνικό καθεστώς κατά τη διάρκεια μιας αντιπροσωπευτικής περιόδου που θα προσδιοριστεί για κάθε προϊόν.

Αν για ένα συγκεκριμένο προϊόν δεν υπάρχει προσδιορισμός της ισπανικής τιμής, η εφαρμοστέα στην Ισπανία τιμή καθορίζεται σε συνάρτηση με τις τιμές που πράγματι διαπιστώνονται στις ισπανικές αγορές κατά τη διάρκεια αντιπροσωπευτικής περιόδου που θα προσδιοριστεί.

Ελλείψει, όμως, στοιχείων για τις τιμές ορισμένων προϊόντων στην ισπανική αγορά, η εφαρμοστέα στην Ισπανία τιμή υπολογίζεται βάσει των τιμών που εφαρμόζονται στην Κοινότητα στην παρούσα της σύνθεση για ομοειδή ή ανταγωνιστικά προϊόντα ή ομάδες προϊόντων.
11985I147

Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Μέρος τέταρτο: Τα μεταβατικά μέτρα, Τίτλος ΙΙ: Τα μεταβατικά μέτρα που αφορούν την Ισπανία, Κεφάλαιο 3: Γεωργία, Τμήμα ΙΙΙ: Οπωροκηπευτικά, Ενότητα 2: Δεύτερη φάση, Άρθρο 147



Επίσημη Εφημερίδα αριθ. L 302 της 15/11/1985 σ. 0068
Αρθρο 263

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Οι γενικοί στόχοι που αναφέρονται στο άρθρο 262 συνίστανται στην πραγματοποίηση:

- αισθητής βελτίωσης των συνθηκών παραγωγής μεταποίησης και εμπορίας των γεωργικών προϊόντων στην Πορτογαλία,

- συνολικής βελτίωσης της διαρθρωτικής κατάστασης στον πορτογαλικό γεωργικό τομέα.

2. Για να ευνοηθεί η πραγματοποίηση των γενικών στόχων, εφαρμόζονται τα ακόλουθα μέτρα για τα προϊόντα που αναφέρονται στο άρθρο 259:

α) εφαρμογή, από την ενδιάμεση περίοδο, συγκεκριμένων μέτρων προετοιμασίας για την εισαγωγή και εφαρμογή του κοινοτικού κεκτημένου, ιδίως στον τομέα των διαρθρώσεων της παραγωγής της μεταποίησης και της εμπορίας καθώς και στον τομέα των οργανώσεων των παραγωγών

β) εφαρμογή στην Πορτογαλία, από την ημερομηνία της προσχώρησης των κοινοτικών ρυθμίσεων στον κοινωνικό-διαρθρωτικό τομέα συμπεριλαμβανομένων και των ρυθμίσεων των σχετικών με τις οργανώσεις των παραγωγών

γ) επέκταση υπέρ της Πορτογαλίας, στο πλαίσιο των ρυθμίσεων που αναφέρονται στο στοιχείο β), των ειδικών ευνοϊκότερων διατάξεων που υφίστανται, κατά την ημερομηνία αυτή, στις οριζόντιες κοινοτικές ρυθμίσεις για τις πλέον μειονεκτικές περιοχές στην Κοινότητα στην παρούσα της σύνθεση

δ) επιπλέον, εφαρμογή προσθέτων διαρθρωτικών δράσεων υπέρ της Πορτογαλίας υπό τη μορφή ειδικού προγράμματος ανάπτυξης της πορτογαλικής γεωργίας.

Αν είναι ανάγκη, το Συμβούλιο αποφασίζει, με τις προϋποθέσεις του άρθρου 258, τα μέτρα ή τις λεπρομέρειες των μέτρων που αναφέρονται στην παράγραφο 2 στοιχείο α).
Αρθρο 155

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Με την επιφύλαξη των διατάξεων της παραγράφου 2 και του πρωτοκόλλου αριθ. 2, η κοινή πολιτική αλιείας δεν εφαρμόζεται στις Καναρίους Νήσους καθώς και στη Θέουτα και Μελίλια.

2. Το Συμβούλιο, με ειδική πλειοψηφία μετά από πρόταση της Επιτροπής:

α) καθορίζει τα διαρθρωτικά κοινοτικά μέτρα που θα μπορούσαν να ληφθούν υπέρ των εδαφών που αναφέρονται στην παράγραφο 1,

β) καθορίζει τον κατάλληλο τρόπο για να λαμβάνεται υπόψη το σύνολο ή μέρος των συμφερόντων των εδαφών που αναφέρονται στην παράγραφο 1 με την ευκαιρία των αποφάσεων που εκδίδει, κατά περίπτωση, εν όψει των διαπραγματεύσεων εκ μέρους της Κοινότητας για την ανανέωση ή σύναψη αλιευτικών συμφωνιών με τρίτες χώρες καθώς και τα ειδικά συμφέροντα των εδαφών αυτών στα πλαίσια των διεθνών αλιευτικών συμβάσεων στις οποίες η Κοινότητα αποτελεί συμβαλλόμενο μέρος.

3. Το Συμβούλιο με ομόφωνη απόφαση μετά από πρόταση της Επιτροπής, καθορίζει ενδεχομένως τις δυνατότητες και τις προϋποθέσεις της αμοιβαίας πρόσβασης στις αντίστοιχες αλιευτικές ζώνες και στους πόρους τους.
ΤΕΛΙΚΗ ΠΡΑΞΗ - Κοινή δήλωση για την προσαρμογή του «κοινοτικού κεκτημένου» στον τομέα των φυτικών λιπαρών ουσιών

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Οι συζητήσεις για την προσαρμογή του «κεκτημένου» αυτού στη νέα κατάσταση της διευρυμένης Κοινότητας θα αρχίσουν το ταχύτερο δυνατόν μετά την προσχώρηση.

Οι συζητήσεις αυτές θα διεξαχθούν με βάση τις προτάσεις της Επιτροπής που θα λαμβάνουν επίσης υπόψη τις κατευθυντήριες γραμμές που δέχθηκε το Συμβούλιο τον Οκτώβριο του 1983 στον τομέα του ελαιολάδου καθώς και την εξέλιξη της αγοράς των λιπαρών ουσιών. Στην περίπτωση που θα διαπιστωθεί ότι υπάρχουν πλεονάσματα ελαιολάδου ή πραγματικός κίνδυνος δημιουργίας πλεονασμάτων, θα εφαρμοστούν κατώφλια εγγύησης κατά τους όρους που περιέχονται στα συμπεράσματα του Συμβουλίου κατά τη σύνοδο του Μαρτίου του 1984, στα πλαίσια των κατευθύνσεων που θα επιλεγούν για την οργάνωση της αγοράς των προϊόντων που παρουσιάζουν ή ενδέχεται να παρουσιάσουν πλεόνασμα παραγωγής ή ταχεία αύξηση των δαπανών. Τα μέτρα αυτά θα λάβουν υπόψη τις επιπτώσεις των εμπορικών παραχωρήσεων προς όφελος τρίτων χωρών.
Αρθρο 303

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Κατά τη διάρκεια χρονικής περιόδου επτά ετών μετά την προσχώρηση, η εισφορά στην ακατέργαστη ζάχαρη ζαχαροκάλαμου καταγωγής Ακτής του Ελεφαντοστού, Μαλάουι, Ζιμπάμπουε και Σουαζιλάνδης, η οποία εισάγεται στην Πορτογαλία μέσα στα όρια ανώτατης ετήσιας ποσότητας 75 000 τόνων ισοδύναμου λευκής ζάχαρης, ισούται προς το ύψος εισφοράς επί της ακατέργαστης ζάχαρης που θα κοθοριστεί σύμφωνα με τους κανόνες της κοινής οργάνωσης των αγορών μειωμένης κατά τη διαφορά που υφίσταται μεταξύ τιμής κατωφλίου και τιμής παρέμβασης για την ακατέργαστη ζάχαρη.

Για τη χρονική περίοδο από 1ης Μαρτίου έως 1ης Ιουλίου 1986 και για τη χρονική περίοδο από την 1η Ιουλίου έως τις 31 Δεκεμβρίου 1992, η ανώτατη ετήσια ποσότητα που αναφέρεται ανωτέρω μειώνεται αναλογικά προς τη διάρκεια αυτών των περιόδων.

Σε περίπτωση κατά την οποία κατά τη διάρκεια των ανωτέρω χρονικών περιόδων:

α) ο κοινοτικός ισολογισμός προβλέψεων ακατέργαστης ζάχαρης για μια συγκεκριμένη περίοδο εμπορίας ή μέρος περιόδου εμπορίας αφήσει να διαφανεί ότι οι διαθέσιμες ποσότητες ακατέργαστης ζάχαρης δεν επαρκούν για να εξασφαλίσουν τον κατάλληλο εφοδιασμό στις πορτογαλικές ραφινερίες, ή

β) εξαιρετικές και απρόβλεπτες περιστάσεις το δικαιολογούν κατά τη διάρκεια της περιόδου εμπορίας ή μέρους αυτής,

η Πορτογαλική Δημοκρατία μπορεί να εξουσιοδοτηθεί, κατά τη διαδικασία του άρθρου 41 του κανονισμού (ΕΟΚ) αριθ. 1785/81, να εισαγάγει από τρίτες χώρες κατά τη σχετική περίοδο εμπορίας ή μέρος αυτής τις ποσότητες που θεωρείται ότι λείπουν, με τις ίδιες προϋποθέσεις της μειωμένης εισφοράς με τις προβλεπόμενες για την ποσότητα που αναφέρεται στο πρώτο εδάφιο.
ρθρο 354

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Από την προσχώρηση, η διαχείριση των αλιευτικών συμφωνιών που έχει συνάψει η Πορτογαλική Δημοκρατία με τρίτες χώρες, διεξάγεται από την Κοινότητα.

2. Τα δικαιώματα και οι υποχρεώσεις που απορρέουν από τις συμφωνίες της παραγράφου 1 για την Πορτογαλική Δημοκρατία δεν παραβλάπτονται κατά το χρονικό διάστημα κατά το οποίο οι διατάξεις των συμφωνιών αυτών διατηρούνται προσωρινά.

3. Μόλις καταστεί δυνατό, και σε κάθε περίπτωση πριν από τη λήξη των συμφωνιών της παραγράφου 1, το Συμβούλιο με ειδική πλειοψηφία, μετά από πρόταση της Επιτροπής, λαμβάνει για κάθε περίπτωση τις κατάλληλες αποφάσεις για τη διατήρηση των αλιευτικών δραστηριοτήτων που προκύπτουν από τις συμφωνίες αυτές, περιλαμβανομένης και της δυνατότητας παράστασης ορισμένων συμφωνιών για ανώτατο χρονικό διάστημα ενός έτους.
Αρθρο 226

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Η Πορτογαλική Δημοκρατία μπορεί να διατηρήσει, μέχρι τις 31 Δεκεμβρίου 1990 και με τους όρους που jahoq_fomtai στην παράγραφο 2, περιορισμούς στη μεταφορά του προϊόντος ρευστοποίησης των επενδύσεων σε ακίνητα που πραγματοποιούνται στην Πορτογαλία από κατοίκους των άλλων κρατών μελών.

2. α) Οι μεταφορές του προϊόντος ρευστοποίησης ελευθερώνονται αντίστοιχα:

- από την 1η Ιανουαρίου 1986, μέχρις ύψους 100 000 ECU,

- από την 1η Ιανουαρίου 1987, μέχρις ύψους 120 000 ECU,

- από την 1η Ιανουαρίου 1988, μέχρις ύψους 140 000 ECU,

- από την 1η Ιανουαρίου 1989, μέχρις ύψους 160 000 ECU,

- από την 1η Ιανουαρίου 1990, μέχρις ύψους 180 000 ECU;

β) σε περίπτωση ρευστοποίησης που υπερβαίνει το ποσό που καθορίζεται στο στοιχείο α), η μεταφορά του υπόλοιπου ποσού ελευθερώνεται σε πέντε ίσες ετήσιες δόσεις, εκ των οποίων η πρώτη κατά την αίτηση μεταφοράς του προϊόντος ρευστοποίησης και οι άλλες τέσσερεις στα επόμενα τέσσερα έτη.

3. Κατά τη διάρκεια εφαρμογής αυτού του μεταβατικού μέτρου, οι γενικές ή ειδικές διευκολύνσεις για την ελεύθερη μεταφορά του προϊόντος ρευστοποίησης των επενδύσεων σε ακίνητα, που ορίζονται στην παράγραφο 1 και οι οποίες πιθανόν να υφίστανται δυνάμει διατάξεων της πορτογαλικής νομοθεσίας ή συμβάσεων που διέπουν τις σχέσεις μεταξύ της Πορτογαλικής Δημοκρατίας και ενός άλλου κράτους μέλους ή τρίτης χώρας, διατηρούνται και εφαρμόζονται χωρίς διακρίσεις έναντι όλων των άλλων κρατών μελών.
ΤΕΛΙΚΗ ΠΡΑΞΗ - Κοινή δήλωση για την εισαγωγή του κοινού συστήματος φόρου προστιθεμένης αξίας στην Πορτογαλία

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Κατά τη διάρκεια εφαρμογής της προσωρινής παρέκκλισης που επιτρέπει στην Πορτογαλική Δημοκρατία να αναβάλει την εισαγωγή του κοινού συστήματος φόρου προστιθεμένης αξίας, η Πορτογαλική Δημοκρατία εξομοιώνεται με τρίτη χώρα για την εφαρμογή των οδηγιών που αναφέρονται στο παράρτημα XXXVI σημείο II - Φορολογικά.